CELEX: 32011R0604
Language: bg
Date: 2011-06-20 00:00:00
Title: Регламент за изпълнение (ЕС) № 604/2011 на Комисията от 20 юни 2011 година относно класирането на някои стоки в Комбинираната номенклатура

23.6.2011   
            
            
               BG
            
            
               Официален вестник на Европейския съюз
            
            
               L 163/12
            
         РЕГЛАМЕНТ ЗА ИЗПЪЛНЕНИЕ (ЕС) № 604/2011 НА КОМИСИЯТА
   от 20 юни 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 юни 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Цилиндричен стоманен контейнер с дължина приблизително 30 cm и диаметър приблизително 3 cm (т.нар. „нагнетател за въздушни възглавници“).
                              Устройството съдържа електрически контактни щифтове, възпламенител, камера с пиротехническо вещество за генериране на газ, камера със смес от газове, филтри и дюза за изпускане на газовете.
                              Сместа от газове се състои от двуазотен окис, аргон и хелий.
                              Когато електричен сигнал от системата от датчици на моторно превозно средство задейства възпламенителя, започва процес, при който пиротехническото вещество за генериране на газ изгаря и в резултат на това газовете се нагряват, създавайки високо налягане. След това газовете биват изпуснати през дюзата, напълвайки въздушната възглавница.
                              Устройството е предназначено за вграждане в системата от предпазни въздушни възглавници на моторно превозно средство.
                           
                        
               
                  8708 95 99
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура, Забележка 3 към раздел XVII и от описанието на кодоветe по КН 8708, 8708 95 и 8708 95 99.
                  Функцията на устройството е да напълни въздушната възглавница с газове, а не да произведе пиротехнически ефекти по смисъла на Глава 36. Следователно се изключва класиране в позиция 3604.
                  „Газгенераторите“ са изделия, които произвеждат газообразно гориво от кокс, антрацитни въглища или друг въглеродосъдържащ материал. Процесът на генериране на газ в резултат на бързи химични реакции (взривове) на пиротехнически материали не е обхванат в позиция 8405. Следователно се изключва класиране на „нагнетател за въздушни възглавници“ в позиция 8405. (Виж също обяснителните бележки към Хармонизираната система за позиция 8405, букви А, и Б.).
                  Тъй като устройството е част от предпазна въздушна възглавница с нагнетателна система (виж също обяснителните бележки към Хармонизираната система за позиция 8708, буква О), следва то да бъде класирано под код по КН 8708 95 99.
               
            
                  
                              2.
                           
                           
                              Цилиндричен стоманен контейнер с дължина приблизително 21 cm и диаметър приблизително 5 cm (т.нар. „нагнетател за въздушни възглавници“).
                              Устройството съдържа електрически контактни щифтове, възпламенител, камера с пиротехническо вещество за генериране на газ, разширителна камера, филтри и дюза за изпускане на газовете.
                              Когато електричен сигнал от системата от датчици на моторно превозно средство задейства възпламенителя, започва процес, при който пиротехническото вещество за генериране на газ изгаря и в резултат на това разширителната камера се напълва с газове, които създават високо налягане. След това газовете биват изпуснати през дюзата, напълвайки въздушната възглавница.
                              Устройството е предназначено за вграждане в системата от предпазни въздушни възглавници на моторно превозно средство.
                           
                        
               
                  8708 95 99
               
               
                  Класирането се определя от разпоредбите на Общи правила 1 и 6 за тълкуване на Комбинираната номенклатура, Забележка 3 към раздел XVII и от описанието на кодоветe по КН 8708, 8708 95 и 8708 95 99.
                  Функцията на устройството е да напълни въздушната възглавница с газове, а не да произведе пиротехнически ефекти по смисъла на Глава 36. Следователно се изключва класиране в позиция 3604.
                  „Газгенераторите“ са изделия, които произвеждат газообразно гориво от кокс, антрацитни въглища или друг въглеродосъдържащ материал. Процесът на генериране на газ в резултат на бързи химични реакции (взривове) на пиротехнически материали не е обхванат в позиция 8405. Следователно се изключва класиране на „нагнетател за въздушни възглавници“ в позиция 8405. (Виж също обяснителните бележки към Хармонизираната система за позиция 8405, букви А и Б.).
                  Тъй като устройството е част от предпазна въздушна възглавница с нагнетателна система (виж също обяснителните бележки към Хармонизираната система за позиция 8708, буква О), следва то да бъде класирано под код по КН 8708 95 99.